b'\n_START_ARTICLE_\nNorges Musikkorps Forbund\n_START_SECTION_\nNasjonalt\n_START_PARAGRAPH_\nNorges Musikkorps Forbund har en rekke faste nasjonale prosjekter og programmer. Noen av de st\xc3\xb8rste er:\n_START_SECTION_\nMedlemsmagasin\n_START_PARAGRAPH_\nambis var Norges Musikkorps Forbunds medlemsmagasin, med et opplag p\xc3\xa5 60.000. Magasinet inneholdt stoff om korps og aktiviteter fra hele landet og kom ut fire ganger \xc3\xa5rlig. Magasinet ble lagt ned i 2015.\n_START_SECTION_\nUnge i teten\n_START_PARAGRAPH_\nUnge i teten er NMFs nasjonale ledeutviklingsprogram for barn og unge opp til 26 \xc3\xa5r. Gjennom tre helgesamlinger og oppgaver mellom samlingene blir deltakerne blant annet skolert i presentasjonsteknikk, argumentasjonsteknikk, organisasjonsbygging, strategi, ledelse og nettverksbygging.\n_START_SECTION_\nKonferanser\n_START_PARAGRAPH_\nNMF arrangerer flere \xc3\xa5rlige konferanser for korpsinteresserte, dirigenter, unge, eldre m.m. De st\xc3\xb8rste er Hellsymposiet og Krager\xc3\xb8konferansen.\n_START_SECTION_\nBorn to Play\n_START_PARAGRAPH_\nI januar 2009 startet et pilotprosjekt for ti musikkorps, der m\xc3\xa5let er \xc3\xa5 teste ut et punktprogram som skal fremme holdningsskapende arbeid i musikkorps. _NEWLINE_Programmet skal v\xc3\xa6re et verkt\xc3\xb8y som korpsene kan bruke for \xc3\xa5 n\xc3\xa5 m\xc3\xa5lene de setter seg for \xc3\xa5 skape bedre trivsel og samspill. N\xc3\xa5r korpsene er ferdig med Born to play-programmet, skal de ha f\xc3\xa5tt en bevissthet rundt holdningsarbeid som gj\xc3\xb8r det enklere \xc3\xa5 jobbe videre med det.\n_START_SECTION_\nParaplyorganisasjoner\n_START_PARAGRAPH_\nNMF er en del av Frivillighet Norge, Landsr\xc3\xa5det for Norges barne- og ungdomsorganisasjoner og studieforbundet Folkeuniversitetet. Frivillighet Norge er et samarbeidsforum for hele frivillig sektor, stiftet 19. september 2005. S\xc3\xa5 langt er mer enn 200 organisasjoner medlemmer. Medlemskap er \xc3\xa5pent for alle som driver frivillig virke p\xc3\xa5 ikke-kommersiell/ikke-offentlig basis i Norge. Landsr\xc3\xa5det for Norges barne- og ungdomsorganisasjoner (LNU) er en paraplyorganisasjon for over 80 landsomfattende barne- og ungdomsorganisasjoner i Norge. Studieforbundet Folkeuniversitetet er Norges st\xc3\xb8rste studieforbund, med \xc3\xa5tte regionkontorer, 70 avdelinger og 20 medlemsorganisasjoner.\n_START_SECTION_\nInternasjonalt\n_START_PARAGRAPH_\nNMF har mange samarbeidspartnere rundt om i verden. Her er noen av de viktigste.\n_START_SECTION_\nS\xc3\xb8r-Afrika\n_START_PARAGRAPH_\nS\xc3\xb8rafrikanske Field Band Foundation (FBF) og NMF har siden 2000 hatt et kulturutvekslingssamarbeid, der et viktige m\xc3\xa5l er \xc3\xa5 styrke organisasjonene og \xc3\xa5 gj\xc3\xb8re Field Band Foundation selvforsynt med instrukt\xc3\xb8rer. NMF og Field Band Foundation utveksler v\xc3\xa6rt \xc3\xa5r instrukt\xc3\xb8rer, s\xc3\xb8rafrikanerne som kommer til Norge bor p\xc3\xa5 NMFs egen folkeh\xc3\xb8yskole Toneheim.\n_START_SECTION_\nEBBA\n_START_PARAGRAPH_\nEBBA (European brass band association) er en organisasjon som jobber for \xc3\xa5 promotere brassbandmusikk i Europa og EBBA er arrang\xc3\xb8r av blant annet europamesterskapet for brassband.\n_START_SECTION_\nWASBE\n_START_PARAGRAPH_\nWorld Association for Symphonic Bands and Ensembles (WASBE) er en internasjonal organisasjon  for dirigenter, komponister, ut\xc3\xb8vere, utgivere, l\xc3\xa6rere, instrumentmakere og venner av janitsjarmusikk.\n_START_SECTION_\nNOMU\n_START_PARAGRAPH_\nNordisk Musik Union, NoMU, stiftet 1949, er en paraplyorganisasjon for nordiske landsomfattende amat\xc3\xb8rmusikkorganisasjoner.\n_START_SECTION_\nNBTA Europe\n_START_PARAGRAPH_\nDet finnes flere internasjonale drillorganisasjoner, NMF er medlem av en av dem; National Baton Twirling Association \xe2\x80\x93 NBTA Europe.'